Sali Guido,    stell Dir vor i ka es Mail  schriebe!!! und will ichs uf de Homepage nit ka, mach ichs halt do.    Jo, i weiss, as isch mühasam! Wenn's nit bald funktioniert, machend miar halt Lösigsvorschlag 2, mit am Löscha vum Verlauf im Internetexplorer! Schick dr dazua no a gnaui Beschiebig!    Wäg em Traum vo Dir kan i leider nit meh verzelle: ich bin zmitts i dr Nacht verwacht und es isch mir grad bewusst worde das  ich vo Dir träumt ha; ich ha mir no igredet "merk Dir das" und das Stichwort, damit Du es morn am Morge no weisch, aber am Morge isch alles weg gsi, au dr 2.Traum won ich verwacht bin han i nümme gwüsst-schaad! Aber dr 1.isch öppis Schöns gsi - das weis i ganz bestimmt no!!!    Ok, wohrschiinlich han i Dii ganz liab gschtraichlet? (Das würd'i au jetz grad ganz gära macha!!)    Gestert isch mir immer wieder wänn i  dAuge zue ka han es dunkels 4Rächteck zeigt worde, erscht zobe hät das afange reflektiere und drum han ichs Gfühl, es könnti e Spiegel si. Im Momänt isch mir de spezielli Spiegel sowieso es Thema. Werde doch immer wieder Muster "zruggspieglet", Sache oder Erläbts, wo durch mini Muetter oder sunscht enere Person gspieglet wird so quasi: das häsch du au schonemol erläbt, mach de glich Fehler nit nomol... wie das mit de Sabrina.    Jo! Muster us am Kindesalter - sogen. Scripts - übernimmt jeda Mänsch überi ins Erwachsanaalter. Positivi, aber eba au negativi. Wia oft sait ma: (z.B) aso wia miini Muater mach i's nia und ertapt sich immer wieder dabii, dass ma eba genau so reagiart! Ma hät als Kind viil ds Gfühl, ungerächt behandlat, glschaga, nit gliebt, etc. zwerda und weil ma sich nit kann dagäga wehra, tuat ma's verdränga. Durch gliichs Verhalta im erwachsanaalter z.B. wird ma gnau wieder mit däna Energia konfrontiert, nur dasmol in dr andara Rolla. Das söll üs d'Möglickeit geh, üs nomol - und wenn ma's richtig macht - endgültig damit usanadersetza und sie verschwindet erscht, wenn ma sie hät könna ablega. Doch denn isch nit öppa Ruha, nai, denn kunz bestimmt dia nöchschti Ufgab. Kunnt Diar das bekannt vor?    I has atönt ka ineme SMS. Frühner hät mis Mami emol e Fründ ka, en guete Kolleg vom mim Vater - i weiss gar nit ob er das gwüsst hät -, sMami isch wien ich au immer i de Liebi und Gfühl zkurz ko. Es isch aber  sehr schwierig gsi das sie sich händ könne träffe wil de Maa au ghürotet gsi isch, drum hän si sich no viel bi uns troffe und dänn han ich natürlich gstört! Sie hät immer wieder welle das i furtgang, abmach, im Zimmer blieb oder sunscht öppis. Und eimol hät si mi furtgjagt. Ich bin dänn bis zobe furtgsi (weggloffe) und sehr trurig gsi. Drum dr Spiegeleffekt won i mein und 2. das ich gwüsses Erläbte nit dr glich Fehler bi minere Tochter mach... verstohsch das? Ich dänk scho... Du häsch au ganz toll reagiert  ka!!!    Jo, i verstohn das guat! Und as isch a Freud, wenn ma Dii aso ghört verzälla, denn Du bisch uf am beschta Wäg, söttigi Scripts und Muschter in d'Hand z'neh und z'bearbeita. As isch sicher no an längara Wäg, aber wenn ma dä nia unter d'Füass nimmt, kunnt ma au nia ans Ziel. Viellicht aber isch das üsers Läba, z'Wachsa an üsarna Fähler und Unzualänglichkeita, indem miar sie nit immer wieder unbewusst machend, sondern bewusst drah schaffen. Riifer werdea und riicher werda an Erfahriga isch doch au ds Ziel vu üsera Seelafamilia, wo miar a Teil davo sind und immer werden bliiba. UND ... as zällend nit nu dia - für üs Mänscha - guata Tata, sondern ALLI Erfahriga sind wichtig. Warum meinsch wohl, wird us am'na Schwärverbrächer da beschti Polizischt? ALSO KUMM, LASS ÜS ERFAHRIGA SAMMLA, NUR DAS BRINGT ÜS WIITER! Du häsch schu so viil Negativs erläbt, as isch Ziit für Positivs! Kumm lass üs d'Liabi läba! I hoffa, i darf Dii no a schöns Stuck uf däm (Diinem und miinem) Wäg beglaita.    Dänn isch mir wäg em sexuelle Problem won i ha nomol gestert znacht (scho wieder gestert!) ufgstosse: Ich ha e Halbunkel, de isch ca. 12-15Johr älter als ich. Dr Chrigel isch unehelich ufgwachse, unter anderem i Heims, won er älter worde isch bi allem Usgflippte mitgmacht wie z.B. i de 60er Johre total blut durch Basel mit no e paar Andere gsecklet etc.. Das Foti isch jo durch die ganzi Schwyz gange, und das hät in au nit grad beliebter gmacht i de Familie. So isch es witer gange, immer usbräche us dr "schinheilige Wält". Ich han immer e ganz e gueti Beziegig ka zu ihm, mir händ uns sehr guet verstande, er isch dänn Buur worde im Bündnerland und ich han in au immer wieder bsuecht. Emol hämmer näbeenander gschlofe, d.h. no gschwätzt und dört hät er mi i dArme gno, ghebt e bitzeli gstreichlet, eigentlich für mich nüt schlimms, es isch schön gsi und ich han en gärn und svolle Vertraue ka wie zumene Brueder. Aber spöter isch er dänn no ahänglicher worde, durab und hät mi au unter de Hösli gstrichlet und meh welle, aber ICH nit. Das han ich im au müesse sage und dHand wegneh - meh isch nit passiert, eigentlich jo nüt... isch das überhaupt nennenswert??? Er häts au ungärn akzeptiert und ab dänn isch praktisch jegliche Kontakt verbi.............. Eigentlich macht mi das wieder trurig. Ich bin au gar nit bös uf ihn, han ihn immer no gärn als de Chrigel. Was hät er gsuecht ka? Liebi, i bi no bluetjung gsi oder eifach nöchi oder hät er sini Zuneigig drmit welle usdrucke oder was? Und scho wider han i e Mänsch won i gärn ka ha verlore ...............    As isch doch alles i dr Natur vumMa und as brucht schu a verdammt starki Persönlichkait, wenn er in so'nera Situation nit uf söttig Gedanka kunnt! Tuat miar Leid für Dii, aber siini Aktion und vor allem Reaktion zeigt doch siini wohra Absichta! Sicher nit vo Afang wäg, spöteschtens aber in däm Moment, wo Du in Diiner Naivität und Guatgläubigkeit zu ihm ins Bett gschtiga bisch! (Das zeigt sich darin klar, dass Du "Das" nit häsch wölla) Aber dass öppis no klarer isch: do traisch Du kai Schuld!!!!!!!! Do bisch Du jo no Kind gsi, wo sich noch Nöchi, Geborgaheit und Liabi gsehnt hät, wohl aber schu langsam im'na erwachsna Körper daher gho isch: fraulicheri Figur mit hübscha Rundiga! . . . Zeig miar dä Ma, wo do no kann wiederschtoh, wenn sich a Glägaheit ergit!!!!  Viellicht hät er sich au nu nümma gmolda us Angscht, dass  Du das öppertem könntisch verzälla.    Wenn ma überhaupt vu Schuldzuawiisig kann reda, denn isch as bim Kind immer siis Umfeld, won'es sich drin befindet: Eltara, Gwüschterti, Verwandti, Bekannti etc.sind verursacher vu däna Scripts, sprich vo däna Problem, wo da Mänsch a ganzes Läba könnt begleita! Jetz härastoh und säga: Papa! Du häsch versait! kann nia da richtigi Wäg sii, hät doch au er siini Scripts!!! Und eba grad dia Scripts sind doch, wo üs d'Möglichkeit doch büten am Läba z'Riifa!  Wia heisst's doch so schön: Miar händ doch däna üsers jetziga Läba sälber plant und usgläsa und sind do hära gho in dia irdischi Familia, wo üs genau üseri definierti Bedingiga und Vorussetziga tuat büta. Jo! Miar sind do hära gho, zum genau das dura z'macha und z'läba, wo miar in üserem jetziga seelischa Entwickligszuastand bruchend, um wiiter z'gho! Sägamer also dankbar jo zu däm Läba, sägamer jo zu üserna Ufgaba und Problem und  hoffend, am End uf as erfüllts und erfahrigsrichs Läba könnt zruckluaga!    Was mach i dänn falsch oder han i dänn falsch gmacht das alli immer sGliche wänd won ich jo gar nit will - aso nit uf die Art! Ich glaub bald das ich de Fehler mach und so mi benoh han wien ich das hät welle!!  Wohrschienlich sind no einigi Verdrängti Errinnerige oder Erläbts umme, aber das no meh Schlimmers könnti umesi dänk i immer no das muessti doch no wüsse oder wenigstens e  Bruchteil drvo, andersyts ka mer jo nit eso grass reagiere numme vo so Bispiel wie das vom Chriegel und das im Stall won ich Dir verzellt ha ,wie mirs zwei erläbt hän oder???  I zitiara im Sinn vu wiiter oba: Du häsch nüt falsch gmacht!!! Du traisch kai Schuld! Das isch Diina Wäg!  Ich dänk, wänn i dänn bi Dir bin wärs verlicht guet wämmer sThema Verluschtangscht - wie gestert - emol usspräche. Ich will Di um  kei Fall unter Druck setze, dass Du immer muesch sage wänn de furt bisch oder Di immer sötsch mälde, aber i dänk das Thema isch bi mir grad so tief wänn nit sogar no tiefer dinne als "Liebithema". Numme bim Verluschtangst weiss i worum, sit 12jährig verfolgt mi das bis hüt und au das git es habigs Ufschaffe! will ichs Vertraue id Mänschheit - sorry wäge Dir - i dem Thema verlore han. Aber viellicht bisch es jo grad Du wo mir SVertraue wieder ka schänke.......................    Seeeeeeeeehhhhhhrrrrr gära tuan i mit Diar über das und viiles andara diskutiara und Diiar dabii unterstütza und hälfa. Am liebschta, wenn i Dii dabii kann in miina Arma heba!  Ich hoff HP goht gli wieder, dass ich ka SMS nocheluege wägem Datum und de Vervollständigung will die ca. 8 Spicherplätz won i no ha sind spötenstens morn wieder voll!!!    Zwüschadura goht's immer wieder und denn halt au wieder nit! Hoffa, dass sich das bald ergit. Aso a Migration hät nit nu dänna Problem bereitet!      Ich hoff, Du schriebsch mir bald zrugg es Mail... Ich sehn mi nach Dir. Jo Du häsch rächt, in e paar Dääg sehn mir uns und vor allem spühr i Di und uf das freu i mi extrem fescht!!!!!!!!!!!!!!!!!!!!!!!!!!!!!!!!!!!!!!!!!!!!!!!!    Du bisch aso fliessig gsi mit schriiba, do will und kann i nit zrückschtoh!    Häsch Du sBachblüetebuech und/oder interessierts Di überhaupt was unter dene Nummere dinne stoht?? Ich glaub dr Peter hät gmerkt das es mir nit guet goht dass er so schnäll das gmixt hät!